laion/Wikipedia-Exotic huggingface dataset:
Elvis Merzļikins

Elvis Merzļikins (sündinud 13. aprillil 1994 Riias) on Läti jäähokimängija, kes mängib väravavahina NHL-i klubis Columbus Blue Jackets. Ta alustas klubikarjääri Šveitsi klubis HC Lugano, debüteerides 2013–14. 2014. aastal valiti ta Šveitsi kõrgliiga hooaja parimaks noormängijaks. Aastatel 2016 ja 2018 valiti ta Šveitsi kõrgliiga hooaja parimaks väravavahiks. 2014. aastal valis Blue Jackets ta NHL-i draft '​is 76. valikuna. Blue Jacketsiga sõlmis ta 2019. aastal üheaastase lepingu. NHL-is debüteeris 5. oktoobril 2019 mängus Pittsburgh Penguinsi vastu, lastes endale lüüa seitse väravat. Seejärel mängis ta mõnda aega American Hockey League'i klubis Cleveland Monsters. Esimese võidu sai Merzļikins kirja 31. detsembril 2019 mängus Florida Panthersi vastu. Esimese nullimängu tegi ta 11. jaanuaril 2020 Vegas Golden Knightsi vastu. Hooajal 2019–20 sai Merzļikins kirja kokku 13 võitu ja üheksa väravasöötu ning keskmiselt lasi ta endale lüüa 2,35 väravat mängus. Hooaja lõpus valiti ta NHL-i uustulnukate sümboolsesse koosseisu (All-Rookie Team). 2020. aasta aprillis sõlmis ta Blue Jacketsiga uue kaheaastase lepingu ja 2021. aasta septembris viieaastase lepingu. Läti jäähokikoondise koosseisus osales Merzļikins maailmameistrivõistlustel esimest korda 2016. aastal. Elvis Merzļlkins. eliteprospects.com. Vaadatud 2.2.2022 "Blue Jackets rally around Merzlikins after tough NHL debut". NHL.com. 6.10.2019. Vaadatud 2.2.2022 "Merzlikins signs five-year, $27 million extension with Blue Jackets". nhl.com. 21.9.2021. Vaadatud 2.2.2022 Elvis Merzļikins NHL.com lehel Elvis Merzļikins hockeydb.com lehel
Ülenurme

Ülenurme on alevik Tartu maakonnas, Kambja valla halduskeskus. Enne Eesti omavalitsuste haldusreformi 2017. aastal oli alevik Ülenurme valla halduskeskus. Alevikus asuvad Ülenurme Gümnaasium, Ülenurme Muusikakool, Ülenurme lasteaed, Ülenurme Raamatukogu, Eesti Põllumajandusmuuseum, Ülenurme staadion ja Ülenurme raudteepeatus. Ülenurme alevik ja vald on saanud nime 17. sajandi alguses rajatud Ülenurme mõisalt (Uellenorm). Sõjajärgsel ajal (kuni 1968. aastani) asus alevikus Ülenurme sovhoosi keskus ja hiljem Eesti Põllumajanduse Akadeemia õppemajand Ülenurme õppe-katsemajand. 1930. aastatel ilmus Tallinnas T. Mutsu kirjastusel H. Kleesi operett kolmes vaatuses "Ülenurme minia". Endise Ülenurme mõisa peahoone Ülenurme mõisa park Ülenurme pere- ja noortekeskus Ülenurme raudteepeatus Ülenurme Gümnaasium Ülenurme staadion Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. "Matsi talust lennuakadeemiani" (Ülenurme: Ülenurme Gümnaasium, 2016), kogumik Ülenurme valla haridusajaloost  Ülenurme – pildid, videod ja helifailid Wikimedia Commonsis
Tapinellaceae

Tapinellaceae on puravikulaadsete seltsi kuuluv sugukond seeni. Bondarcevomyces Pseudomerulius Tapinella Tapinella andmebaasis eElurikkus.
Pisolithaceae

Pisolithaceae on puravikulaadsete seltsi kuuluv sugukond seeni. Pisolithus – hernesseen Pisolithaceae andmebaasis eElurikkus.
Gyroporaceae

Gyroporaceae on puravikulaadsete seltsi kuuluv sugukond seeni. Gyroporus – päkk Gyroporaceae andmebaasis eElurikkus.
Suillellus

Suillellus on puravikulaadsete seltsi kuuluv perekond seeni. Suillellus luridus – end. tamme-kivipuravik Suillellus queletii – end. Queleti kivipuravik Suillellus andmebaasis eElurikkus.
Butyriboletus

Butyriboletus on puravikulaadsete seltsi kuuluv perekond seeni. Butyriboletus appendiculatus – end. kuld-kivipuravik Butyriboletus fechtneri – end. Fechtneri kivipuravik Butyriboletus regius – end. kuning-kivipuravik Butyriboletus roseogriseus Butyriboletus subappendiculatus Butyriboletus andmebaasis eElurikkus.
Tetjana Kaganovska

Tetjana Kaganovska (ukraina keeles Тетяна Євгенівна Кагановська, s. 1975 Melitopolis) on Ukraina jurist ja rektor. Valiti 2021. aastal Harkivi ülikooli rektoriks.
Rubroboletus

Rubroboletus on puravikulaadsete seltsi kuuluv perekond seeni. Rubroboletus satanas – end. saatana-kivipuravik Rubroboletus andmebaasis eElurikkus.
Caloboletus

Caloboletus on puravikuliste sugukonda kuuluv perekond seeni. Caloboletus calopus – mõhk-kivipuravik Caloboletus radicans – mõru kivipuravik Caloboletus andmebaasis eElurikkus.
Hemileccinum

Hemileccinum on puravikulaadsete seltsi puravikuliste sugukonda kuuluv perekond seeni. Hemileccinum depilatum Hemileccinum impolitum – kollane kivipuravik Hemileccinum subglabripes Hemileccinum andmebaasis eElurikkus.
Neoboletus

Neoboletus on puravikulaadsete seltsi puravikuliste sugukonda kuuluv perekond seeni. Neoboletus erythropus – punajalg-kivipuravik Neoboletus pseudosulphureus Neoboletus sinensis Neoboletus venenatus Neoboletus andmebaasis eElurikkus.
Pseudoboletus

Pseudoboletus on puravikulaadsete seltsi puravikuliste sugukonda kuuluv perekond seeni. Perekonda kuulub kaks liiki: Pseudoboletus astraeicola Pseudoboletus parasiticus – parasiitpuravik harilikul murukeral Pseudoboletus andmebaasis eElurikkus.
Kuldpoorik

Kuldpoorik (Aureoboletus) on puravikulaadsete seltsi puravikuliste sugukonda kuuluv perekond seeni. Aureoboletus gentilis – tamme-kuldpoorik Aureoboletus projectellus – männi-kuldpoorik Kuldpoorik andmebaasis eElurikkus.
Helen McCrory

Helen Elizabeth McCrory OBE (17. august 1968 Paddington – 16. aprill 2021 Tufnell Park) oli inglise näitleja. "Where Are They Now? The Cast Of Interview With The Vampire" (inglise). Screen Rant. 15. mai 2016. Vaadatud 16. aprill 2021. McCarthy, Todd (30. mai 1994). "Uncovered". Variety (inglise). Originaali arhiivikoopia seisuga 16. aprill 2021. Vaadatud 16. aprill 2021. "The James Gang". Time Out Worldwide (inglise). Originaali arhiivikoopia seisuga 28. september 2020. Vaadatud 16. aprill 2021. Elley, Derek (15. juuni 1998). "Dad Savage". Variety (inglise). Originaali arhiivikoopia seisuga 5. märts 2016. Vaadatud 16. aprill 2021. Hipes, Patrick (16. aprill 2021). "Helen McCrory's Film & TV Career: Photo Gallery". Deadline Hollywood (inglise). Vaadatud 16. aprill 2021. "DVD Review: Charlotte Gray". There Ought to be Clowns (inglise). 21. jaanuar 2012. Vaadatud 16. aprill 2021. "Helen McCrory death: Actor dies from cancer, aged 52". The Independent. 16. aprill 2021. Vaadatud 16. aprill 2021. "Deep Down (2002)". BFI (inglise). Originaali arhiivikoopia seisuga 18. aprill 2021. Vaadatud 16. aprill 2021. "Does God Play Football (2005) – BFI" (inglise). Vaadatud 16. aprill 2021. "Enduring Love movie review & film summary (2004)" (inglise). 4. november 2004. Vaadatud 16. aprill 2021. "British Council Film: Normal for Norfolk" (inglise). Vaadatud 16. aprill 2021. "Flashbacks of a Fool". The Hollywood Reporter (inglise). 17. aprill 2008. Vaadatud 16. aprill 2021. "Peaky Blinders actress Helen McCrory dies aged 52". BBC News. 16. aprill 2021. Vaadatud 16. aprill 2021. "Helen McCrory, Harry Potter And Peaky Blinders Actress, Dies At 52" (inglise). Comic Book. 16. aprill 2021. Vaadatud 16. aprill 2021. "Helen McCrory". BFI. Vaadatud 16. aprill 2021. "'Hugo' Actress Helen McCrory on Working With Scorsese". The Wall Street Journal (inglise). 6. detsember 2011. Vaadatud 16. aprill 2021. "Film review: Flying Blind (15)". The Independent (inglise). 12. aprill 2013. Vaadatud 16. aprill 2021. "Peaky Blinders and Skyfall actress Helen McCrory dies aged 52" (inglise). Evening Express. 16. aprill 2021. Vaadatud 16. aprill 2021. Wloszczyna, Susan (7. aprill 2017). "Review: Their Finest". RogerEbert.com (inglise). Vaadatud 16. aprill 2021. "Helen McCrory". Loving Vincent.com (inglise). Vaadatud 17. aprill 2021. "Keira Knightley To Lead Voice Cast Of Animated Drama 'Charlotte'". Deadline (inglise). Vaadatud 21. juuli 2021.  Helen McCrory – pildid, videod ja helifailid Wikimedia Commonsis Helen McCrory andmekogus IMDb (inglise)
Jäähoki 1928. aasta taliolümpiamängudel

Meeste jäähokiturniir 1928. aasta taliolümpiamängudel Šveitsis Sankt Moritzis oli kolmas olümpiaturniir, mis peeti ühtlasi 3. maailmameistrivõistluste ja 13. Euroopa meistrivõistlustena. Turniir toimus 11.–19. veebruarini. Osales 11 meeskonda, kuid USA puudus. Kanada, keda esindas Conn Smythe’i juhendatav Toronto Varsity Blues, võitis kolmandat korda järjest kuldmedali. Euroopa võistkondadest sai Rootsi hõbemedali ja tuli kolmandat korda Euroopa meistriks ning Šveits võitis pronksmedali. Turniir algas eelringiga kolmes alagrupis. Kolm grupivõitjat jõudsid finaalringi ja mängisid siin medalid välja koos kanadalastega, kes pääsesid otse finaalringi. Kanada sai jäähokis oma kolmanda olümpiavõidu ja tuli kolmandat korda järjest maailmameistriks. Eelringist vabastatud kanadalastele ei löödud kolme mängu jooksul ainsatki väravat. Kanada meeskond koosnes peamiselt Toronto ülikooli üliõpilastest (12 mängijat 13-st). Kokku võistles Sankt Moritzi mängudel 128 (*) jäähokimängijat 11 riigist: Austria (12) Belgia (12) Kanada (12) Poola (11) Prantsusmaa (12) Rootsi (10) Saksamaa (11) Suurbritannia (10) Šveits (11) Tšehhoslovakkia (11) Ungari (11) (*) Märkus. Arvesse lähevad ainult mängijad, kes osalesid vähemalt ühes mängus. Kõik varumängijad pole teada. Iga alagrupi võitja pääses finaalvooru Iga alagrupi parim meeskond osales medalivoorus koos tiitlikaitsja Kanadaga, kes mängisid medalivõitjate selgitamiseks omavahel. Kanada ja Rootsi matši kohtunik oli Rahvusvahelise Jäähokiföderatsiooni president Paul Loicq. Ungari võistkond oli turniiri vanim meeskond, selle liikmete keskmine vanus oli 31 aastat ja 6 kuud. Belgia meeskond oli turniiri noorim meeskond liikmete keskmise vanusega 21 aastat ja 6 kuud. Olümpiavõitja Kanada meeskonna liikmete keskmine vanus oli 24 aastat ja 10 kuud. Turniiril osalenute keskmine vanus oli 26 aastat ja 9 kuud. 1928. aasta olümpiamängude aruanne (prantsuse keeles)
Bernhard (Baden-Durlach)

Bernhard IV Baden-Durlachist (1517 – 20. jaanuar 1553) oli Baden-Pforzheimi markkrahv 26. septembrist 1552 kuni oma surmani. Bernhard oli Baden-Profzheimi markkrahvi Ernsti ja Elisabeth Brandenburg-Ansbachist teine poeg. Nagu tema vanemale vennale Albrechtile, on ka Bernhardile omistatud liiderlikku elu ja teda on kirjeldatud kui metsikut olendit. Tema halb maine peatas läbirääkimised tema isa ja Kleve hertsogi, Inglismaa kuninga Henry VIII neljanda naise Kleve Anna venna vahel, et ta saaks abielluda hertsogi teise õe Amaliaga. 1537. aastal oli ta vastu oma isa territooriumi kavandatavale jagamisele isa poegade vahel ja eriti oma poolvenna Karl II õiguste vastu, väites, et tema isa teine abielu oli morganaatiline. Pärast tema venna Albrechti surma 1542. aastal andis isa talle tema varasema vastuseisu andeks ja lubas, et ta pärib Alam-Badeni. 1540. aastal omandas ta Baseli linna kodakondsuse. Samuti oli ta linna ees võlgu. Ta valitses Alam-Badenit, sealhulgas Pforzheimi ja Durlachi linnu, samas tema poolvend Karl II valitse Ülem-Badenit. Kuid tema valitsemine kestis vaid mõned kuud, kuna ta suri ootamatult 20. jaanuaril 1553. Ta maeti Pforzheimi kollegiaalkirikusse. Badeni valitsejate loend
Bleu d'Auvergne

Bleu d'Auvergne (eesti keeles kui Auvergne'i sinine) on päritolusort, mis tähistab Keskmassiivilt pärit Prantsuse hallitatud lehmapiimajuustu. Silindrikujulise juustu pasta on marmorja vormiga, mille hallituse värvus ulatub sinisest kuni sinakasmustani. Auvergne'i piirkonnast pärit sinihallitusjuustu parim tarbimisperiood kestab juunist kuni detsembrini. Selle nimetus on kaitstud alates 1975. aastast. Bleu d'Auvergne on tugeva ja kirbe maitsega. Seda vähemal määral kui teised sinihallitusjuustud, see on vähem soolane, kreemjama ja võisema maitsega ning niiskema tekstuuriga. Mõnel juhul kasutatakse siniste soonte tekitamiseks nõrgemat hallitusvormi Penicillium glaucumit, mitte Penicillium roqueforti, mida kasutatakse Roquefortis ja teistes sinihallitusjuustudes. Bleu d'Auvergne'i kasutatakse sageli salati ja pasta maitsestamiseks, samuti on see hea juust näksimiseks. On väidetud, et see sobib hästi magusamate veinidega, nagu Riesling ja Sauvignon Blanc või tugevate punaste veinidega, aga ka rikkaliku tumeda õllega, millel on nii juustu tasakaalustamiseks vajalik magusus kui ka maitse. Bleu d'Auvergne'i töötas välja 1850. aastate keskel Prantsuse juustutootja Antoine Roussel. Ta märkas, et siniste hallitusseente esinemine tema kohupiimal andis meeldiva maitse. Ta viis läbi katseid, et teha kindlaks, kuidas sellise hallituse sooned võivad tekkida. Pärast mitmeid ebaõnnestunud katseid avastas ta, et rukkileival esinenud hallituse kasutamine tekitas sooni. Samuti avastas ta, et kohupiima nõelaga torkimine suurendab õhustust. Suurenenud hapnikusisaldus võimaldas sinihallitusel kohupiima õhutaskutes kasvada. Seejärel levisid tema avastus ja tehnikad üle kogu piirkonna. Tänapäeval valmistatakse bleu d'Auvergne'i mehaanilise nõelamise teel. Seejärel laagerdatakse seda enne turustamist ligikaudu neli nädalat jahedas niiskes keldris, mis on sinihallitusjuustu puhul suhteliselt lühike aeg.  Bleu d'Auvergne – pildid, videod ja helifailid Wikimedia Commonsis
Celsiuse skaala

Celsiuse skaala on temperatuuriskaala, mille võttis 1742. aastal kasutusele Rootsi füüsik ja astronoom Anders Celsius. Skaala on jaotatud Celsiuse kraadideks, mille tähis on °C. Termodünaamilise temperatuuri T ühikuga kelvin (tähis K) seob Celsiuse temperatuuri t kraadiga valem t [°C] = T [K] − 273,15. Celsiuse leiutatud soojuspaisumisel põhineval termomeetril tähistas vee keemispunkti 0 kraadi ja jää sulamispunkti 100 kraadi. Nende püsipunktide vahe oli jaotatud 100 võrdseks osaks. Kuna sellise skaalaga termomeetrit oli praktikas ebamugav kasutada, pööras Carl von Linné 1745. aastal selle termomeetri skaala ümber ning võttis jää sulamistemperatuuri võrdseks 0 kraadiga ja vee keemispunkti +100 kraadiga. Enne teda oli aga juba 1743. aastal Lyonis Prantsusmaal samuti talitanud ka Jean Pierre Christin. Sellise skaalaga termomeeter on kõige laiemalt kasutusel tänapäevani ja kinnitatud rahvusvaheliseks praktiliseks temperatuuriskaalaks ITS-90.  Pikemalt artiklis Rahvusvaheline temperatuuriskaala Temperatuuriühikute teisendamine
Läti (täpsustus)

Läti on riik Euroopas. Läti on mitme Eesti küla nimi: Läti, küla Rapla maakonnas Märjamaa vallas Läti, küla Tartu maakonnas Kambja vallas Läti, endine küla Kullamaa kihelkonnas Liivi mõisas, mis liideti 1977 Liivi külaga. Läti oli asundus tänapäeva Harju maakonna Anija valla alal 1977. aastani. Läti mõis
Mika Zibanejad

Mika Zibanejad (sündinud 18. aprillil 1989 Huddinges) on Rootsi jäähokimängija, kes mängib keskründajana NHL-i klubis New York Rangers. Rootsi kõrgliigas debüteeris ta hooajal 2010–11 Djurgårdensi meeskonnas. 2011. aastal valis Ottawa Senators ta NHL-i draft '​is kuuenda valikuna. 2011. aasta juulis sõlmis ta Senatorsiga kolmeaastase lepingu. NHL-is debüteeris ta 5. oktoobril 2011 hooaja avamängus Detroit Red Wingsi vastu. Üheksa mänguga kogus vaid ühe punkti ning naasis seejärel ülejäänud hooajaks tagasi Djurgårdensi. Hooaja 2012–13 esimeses pooles toimunud NHL-i tööseisaku ajal mängis Zibanejad American Hockey League'is (AHL) Ottawa Senatorsi noorteklubis Binghamton Senators, lüües 23 mänguga neli väravat. NHL-is lõi ta esimese värava 30. jaanuaril 2012 mängus Montreal Canadiensi vastu. Zibanejadi tulemused paranesid NHL-is iga hooajaga ning hooajal 2015–16 sai ta kirja 21+30. 2016. aasta juulis kaubeldi Zibanejad New York Rangersi. Hooaeg 2018–19 oli tema NHL-i karjääri seni kõige resultatiivseim (30+44). 5. märtsil 2020 sai ta mängus Washington Capitalsi vastu NHL-is neljandaks mängijaks, kes on suutnud 21. sajandil ühes mängus viis väravat lüüa. Enne teda oli Rangesi mängijatest ühes mängus viis väravat löönud ainult 1976. aastal Don Murdoch ja 1983. aastal Mark Pavelich. 2019–20 põhihooaeg oli kujunemas võimsalt Zibanejadi seni parimaks, kui 57 mänguga oli ta löönud 41 väravat ja andnud 34 väravasöötu (75 punkti), kuid põhihooaeg jäi koroonapandeemia tõttu lõpetamata. Hooaja 2020–21 väljalangemismängudes tegi Zibanejad kolme mänguga 1+1 ning Rangers langes välja juba eelringis. 2021. aasta oktoobris sõlmis ta Rangersiga uue kaheksa-aastase lepingu. 2022. aasta jaanuaris valiti Zibanejad NHL-i tähtede mängule, kuid isiklikel põhjustel otsustas ta seal osalemisest loobuda. 2011. aastal võitis Zibanejad Rootsi kuni 18-aastaste koondisega omavanuste maailmameistrivõistlustel hõbemedali ja tuli 2012. aastal Rootsi kuni 20-aastaste koondisega juunioride maailmameistriks. Juunioride maailmameistrivõistluste finaalis lõi ta Venemaa vastu Rootsi võiduvärava, mis oli ka mängu ainus värav. 2018. aastal tuli ta maailmameistriks Rootsi jäähokikoondise koosseisus. Zibanejadi isa on pärit Iraanist ja ema Soomest. "Zibanejad becomes third Ranger to score five goals in win over Caps". tsn.ca. Vaadatud 3.2.2022 "Zibanejad agrees to eight-year contract extension with Rangers". NHL.com. 10.10.2021. Vaadatud 3.2.2022 "Rangers Mika Zibanejad voted in to All-Star Game, will not attend". foreverblueshirts.com. 18.1.2022. Vaadatud 3.2.2022  Mika Zibanejad – pildid, videod ja helifailid Wikimedia Commonsis Mika Zibanejad NHL.com lehel Mika Zibanejad hockeydb.com lehel
Hambaraviassistent

Hambaraviassistent on suutervishoiu töötaja, kes abistab hambaarsti ja/või suuhügienisti vastavalt iga tööetapi iseloomule, sealhulgas neljakäetöö meetodil, saavutamaks optimaalset ravitulemust. Hambaraviassistendiks saab õppida Tallinna Tervishoiu Kõrgkoolis. Hambatehnik Hambaarst Suuhügienist https://www.kutseregister.ee/ctrl/et/Standardid/vaata/10593080 https://www.ttk.ee/et/hambaraviassistent
Thulani Serero

Thulani Caleb Serero (sündinud 11. aprillil 1990 Sowetos) on Lõuna-Aafrika Vabariigi jalgpallur, kes mängib poolkaitsjana Araabia Ühendemiraatide klubis Al Jazira ja Lõuna-Aafrika Vabariigi jalgpallikoondises. Ta alustas klubikarjääri Lõuna-Aafrika Vabariigi klubis Ajax Cape Town, debüteerides riigi kõrgliigas hooajal 2008–09. Hooajal 2010–11 lõi Serero Lõuna-Aafrika Vabariigi kõrgliigas kümme väravat ja valiti liiga hooaja parimaks mängijaks. Aastatel 2011–2017 mängis ta Hollandi kõrgliiga klubis Amsterdami Ajax, kellega tuli hooaegadel 2011–12, 2012–13 ja 2013–14 Hollandi meistriks. Aastate 2017–2019 mängis ta Hollandi kõrgliiga klubis SBV Vitesse. Seejärel liitus ta Al Jaziraga. Hooajal 2020–21 tuli ta Al Jaziraga Araabia Ühendemiraatide meistriks. Lõuna-Aafrika Vabariigi jalgpallikoondises debüteeris Serero 9. veebruaril 2011 sõprusmängus Keenia vastu. Koondisekarjääri esimese värava lõi ta 15. novembril 2014 Aafrika rahvaste karikavõistluste valikmängus Sudaani vastu. Ta on kuulunud Lõuna-Aafrika Vabariigi koondisse 2013. ja 2019. aasta Aafrika rahvaste karikavõistlustel. Ajax Eredivisie: 2011–12, 2012–13, 2013–14 Johan Cruijff Schaal: 2013 Al Jazira UAE Pro League: 2020–21 https://www.national-football-teams.com/player/41883/Thulani_Serero.html (vaadatud 3.2.2022)
Tim Stützle

Tim Stützle (sündinud 15. jaanuaril 2002 Viersenis) on Saksamaa jäähokimängija, kes mängib keskründajana NHL-klubis Ottawa Senators. Hooajal 2019–20 debüteeris Stützle Saksamaa kõrgliigas Mannheimi Adleri meeskonnas. Ta pääses kohe Adleri põhikoosseisu ning tegi silmapaistva hooaja, kui lõi seitse väravat ja andis 27 väravasöötu. Hooaja lõpus valiti ta Saksamaa kõrgliiga hooaja parimaks uustulnukaks. 2020. aastal valis Senators ta NHL-i draft '​is kolmanda valikuna. 2020. aasta detsembris sõlmis ta Senatorsiga kolmeaastase lepingu. NHL-is debüteeris ta 15. jaanuaril 2021 mängus Toronto Maple Leafsi vastu ja lõi esimese värava, kui kohtuti taas sama vastasega. 8. mail 2021 tegi ta mängus Winnipeg Jetsi vastu oma esimese kübaratriki NHL-is. Debüüthooajal sai Stützle NHL-is kirja 12+17. Saksamaa kuni 20-aastaste koondises osales Stützle 2020. ja 2021. aasta juunioride maailmameistrivõistlustel. 2021. aasta juunioride maailmameistrivõistlustel lõi ta viis väravat ja andis viis väravasöötu ning valiti turniiri parimaks ründajaks ja turniiri sümboolsesse koosseisu. https://www.eliteprospects.com/player/348134/tim-stutzle (vaadatud 3.2.2022) Tim Stützle NHL.com lehel Tim Stützle hockeydb.com lehel
Söömaaeg

Söömaaeg oli taludes tugevam söögikord ning sellele järgnev lühem või pikem puhkus. Olenevalt tööpäeva pikkusest ja tööiseloomust oli 19. sajandil Eesti taludes suvel tavaliselt kolm söögikorda: keskhommik(une) (ka hommikune, lõunaeesti murretes söömaig) toimus kella 8–9 paiku ning kestis umbes 1 tunni. lõuna (lõunasöök) oli päeva keskne söömaaeg kella 2–4 paiku kestvusega umbes 2 tundi. õhtusöök (õhtune, Lõuna-Eestis õdagune) oli päeva viimane söögikord peale päevatööde lõppu kella 9–10 ajal. Talvel oli tavaliselt kaks söömaaega - hommikul ja õhtul. 19. sajandi lõpust alates hakati ka talvel pidama kolme söömaaega. hommikusöök lõunasöök oode söömine Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 294 Murdekaart. Vaadatud 3. veebruar 2022. Murdekaart. Vaadatud 3. veebruar 2022. Aliise Moora, Eesti talurahva vanem toit. Tartu, Ilmamaa, 2007. Keskaegne söömaaeg linnuses. Haapsalu ja Läänemaa Muuseumid. Söömaaeg. Enn Põldroos. Eesti Kunstimuuseum.
Leis

Leis on eesti perekonnanimi. 2022. aasta 1. jaanuari seisuga oli Eestis perekonnanimi Leis 342 inimesel: 159 mehel ja 183 naisel. Perekonnanimede levikult oli Leis meeste puhul 426. ja naiste puhul 389. kohal. Perekonnanime Leis kandja oli keskmiselt 46 aasta vanune (mediaanvanus oli 48). Perekonnanimi Leis on levinuim Võru maakonnas, kus neid oli maakonna 10 000 elaniku kohta 9,46. Aime Leis, eesti baleriin ja balletiõpetaja (1936–) Artur Leis, Eesti sõjaväelane (1898–1979) Heikki Leis, eesti kunstnik (1973–) Ingla Leis, kultuuritegelane Saaremaal (1933–) Lauri Leis, eesti kolmikhüppaja (1978–) Malle Leis, eesti maalikunstnik ja graafik (1940–2017) Mare Leis, eesti brüoloog (1951–) Paul Leis, eesti haridustegelane ja I Riigikogu liige (1874–1947) ... https://www.stat.ee/nimed/pere/Leis (vaadatud 4.02.2022)
Tõnu Kesküla

Tõnu Kesküla (sündinud 6. detsembril 1958) on eesti entomoloog. Ta on tegev lepidopteroloogina, kuid uurinud ka mitmeid teisi putukarühmi Eestis, sh lehviktiivalisi. Ta töötab Eesti Maaülikoolis. Soon, Villu; Kesküla, Tõnu; Kurina, Olavi 2011. Strepsiptera species in Estonia. Entomologica Fennica 22: 213–218.
Mycoplasma genitalium

Mycoplasma genitalium on sugulisel teel leviv väike ja patogeenne bakter, mis elab inimeste kuseteede ja suguelundite limaskestade epiteelirakkudel.
Ernst Friedrich (Baden-Durlach)

Ernst Friedrich Baden-Durlachist (17. oktoober 1560, Durlach – 14. aprill 1604, Remchingen) valitses Baden-Durlachi markkrahvkonna põhjaosa. Ta tuli võimule 1584. aastal täisikka jõudmisel. Ta asutas markkrahvkonnas esimese gümnaasiumi Illustrie. Tema pöördumine luterlusest kalvinismi ja Ülem-Badeni okupeerimine põhjustasid tõsiseid konflikte – isegi keisriga – mille tagajärjed kahjustasid Alam-Badenit ja viisid lõpuks ka territooriumi kaotuseni. Ernst Friedrich oli Baden-Durlachi markkrahvi Karl II ja Anna von Pfalz-Veldenzi vanem poeg. 1577. aastast alates sai ta haridust oma eestkostja, Württembergi luterliku hertsogi Ludwig III õukonnas. Pärast isa surma moodustati regentnõukogu, kuhu kuulusid tema ema Anna, Pfalzi kuurvürst Ludwig VI (aastani 1583), Neuburgi hertsog Philipp Ludwig ja Württembergi hertsog Ludwig "Vaga". Nõukogu valitses Baden-Durlachi markkrahvkonda tema nimel, kui ta selle alaealisena päris. Ernst Friedrich ja Karl II vanuselt teine poeg Jakob tahtsid mõlemad omada valdusi. Karl II testament keelas selle, kuid see ei olnud allkirjastatud ega pitseeritud, mistõttu otsustasid ülejäänud eestkostjad neile oma tee anda ja riigi jagada. Ernst Friedrich sai Alam-Badeni, sealhulgas suured linnad Durlachi ja Pforzheimi. Tema nooremad vennad Jakob ja Georg Friedrich said ka osi riigist, nii et maa jagati olemasolevast jaotusest Baden-Durlachiks ja Baden-Badeniks veelgi edasi. Baden-Hachbergi markkrahvkond läks Ernst Friedrichile tagasi 1590. aastal pärast Jakobi surma. Tema noorim vend Georg Friedrich sai pärast Ernst Friedrichi surma kogu Baden-Durlachi markkrahvkonna taasühendada. Ernst Friedrich abiellus 21. detsembril 1585 Ida-Friisimaa krahvi Edzard II tütre Annaga (26. juuni 1562 – 21. aprill 1621). Abielu jäi lastetuks.